b'\n_START_ARTICLE_\nMonkos\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. \xc5\xa1iose vietov\xc4\x97se gyveno lietuviams artima balt\xc5\xb3 gentis \xe2\x80\x93 jotvingiai. Nuo XIII-XIV a. iki 1569 m. gyvenviet\xc4\x97s vietov\xc4\x97 priklaus\xc4\x97 Lietuvos Did\xc5\xbeiajai Kunigaik\xc5\xa1tystei. Apie XV a. \xc5\xa1ias vietoves prad\xc4\x97jo kolonizuoti moz\xc5\xabrai ir lenkai. Nuo XIII-XIV a. iki 1513 m. gyvenviet\xc4\x97s vietov\xc4\x97 priklaus\xc4\x97 Lietuvos Did\xc5\xbeiosios Kunigaik\xc5\xa1tyst\xc4\x97s Trak\xc5\xb3 vaivadijai, o nuo 1513 m. iki 1569 m. Liublino unijos Lietuvos Did\xc5\xbeiosios Kunigaik\xc5\xa1tyst\xc4\x97s Palenk\xc4\x97s vaivadijai. Gyvenviet\xc4\x97 \xc4\xafkurta XVI a. prad\xc5\xbeioje, kuri priklaus\xc4\x97 Monk\xc5\xb3 \xc5\xa1eimai, nuo 1535 m. \xc5\xa1i\xc5\xb3 \xc5\xbeemi\xc5\xb3 savininkas buvo Mykolos Ka\xc4\x8dorovskis. Nuo 1569 m. iki 1795 m. priklaus\xc4\x97 Abiej\xc5\xb3 Taut\xc5\xb3 Respublikos Ma\xc5\xbeosios Lenkijos provincijos Palenk\xc4\x97s vaivadijai. Nuo 1795 m. iki 1807 m. priklaus\xc4\x97 Pr\xc5\xabsijos karalyst\xc4\x97s Naujosios Ryt\xc5\xb3 Pr\xc5\xabsijos Balstog\xc4\x97s departamentui. Nuo 1807 m. iki 1914 m. priklaus\xc4\x97 Rusijos imperijos Gardino gubernijai. 1881 m. pastatyta Monk\xc5\xb3 miesto gele\xc5\xbeinkelio stotis. 1910 m. \xc4\xafkurtas telegrafas. Nuo 1914 m. iki 1919 m. priklaus\xc4\x97 Vokietijos imperijos Oberosto sri\xc4\x8diai. Nuo 1919 m. iki 1939 m. priklaus\xc4\x97 Lenkijos Balstog\xc4\x97s vaivadijai. 1939\xe2\x80\x931941 m. gyvenviet\xc4\x97 buvo prijungta prie Taryb\xc5\xb3 S\xc4\x85jungos Baltarusijos TSR. 1941\xe2\x80\x931945 priklaus\xc4\x97 Tre\xc4\x8diajam Reichui. Nuo 1945 m. priklauso Lenkijai. 1945\xe2\x80\x931998 m. priklaus\xc4\x97 Balstog\xc4\x97s vaivadijai. 1965 m. sausio 1 d. gyvenvietei suteiktas miesto statusas. XX a. pabaigoje miestui suteiktas Monk\xc5\xb3 miesto herbas ir Monk\xc5\xb3 miesto v\xc4\x97liava.\n_START_SECTION_\n\xc5\xaakis\n_START_PARAGRAPH_\nMieste i\xc5\xa1vystyta maisto pramon\xc4\x97. Did\xc5\xbeiausia pieno produkt\xc5\xb3 gamykla yra MSM Mo\xc5\x84ki, kuri gars\xc4\x97ja savo s\xc5\xabriais. Taip pat mieste yra dvi kepyklos ir m\xc4\x97sos perdirbimo gamykla. 1983-1990 m. mieste veik\xc4\x97 didel\xc4\x97s mikroschem\xc5\xb3 gamyklos.'